**RÁMCOVÁ DOHODA na poskytovanie služieb**

**(ďalej v texte len „rámcová dohoda“)**

uzavretá v súlade s ustanovením § 269 ods.2
a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

uzatvorená medzi nasledovnými účastníkmi dohody:

**Článok 1**

**Objednávateľ:** Mesto Trnava

sídlo: Hlavná ulica 1, 917 71 Trnava

štatutárny orgán: JUDr. Peter Bročka, LL.M., primátor

IČO: 00313114

DIČ: 2021175728

Bankové spojenie: Prima banka Slovensko, a.s.

IBAN: SK75 5600 0000 0010 0248 2001

(ďalej len „objednávateľ“)

**Poskytovateľ: VYPLNÍ UCHÁDZAČ**

Obchodné meno:

sídlo/miesto podnikania:

štatutárny orgán:

IČO:

DIČ:

Bankové spojenie:

IBAN:

(ďalej len „poskytovateľ“)

**Článok 2**

**Podmienky uzavretia dohody**

* 1. Účastníci dohody uzatvárajú túto rámcovú dohodu v súlade s výsledkom verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky „**Elektromontážne práce**“ zverejneného na webovom sídle Mesta Trnava dňa ......... pod číslom ....../2018, realizovaného ako zákazka podľa § 117 ZVO, ktorého úspešným uchádzačom sa stal poskytovateľ.
	2. Účastníci dohody sa dohodli podľa § 269 ods. 2 Obchodného zákonníka na uzavretí tejto rámcovej dohody za nižšie uvedených podmienok.
	3. Východiskovými podkladmi na uzatvorenie tejto rámcovej dohody sú:

- Výzva na predloženie ponuky zo dňa 9.4.2018

- Krycí list ponuky

- Ocenený Výkaz výmer

* 1. Cena za poskytnuté služby špecifikované v zadaniach:

Cena jednotlivých výkonov je zadefinovaná v ocenenom Výkaze výmer, ktorí tvorí Prílohu č. 1 tejto zmluvy a bude pri jednotlivých akciách odsúhlasovaná na základe zadania.

**Článok 3
Predmet dohody**

3.1 Predmetom tejto rámcovej dohody je poskytovanie služieb pre potreby kultúrnospoločenských akcií , ktoré budú objednávateľom špecifikované v zadaniach vypracovaných v písomnej forme pre jednotlivé akcie osobitne.

3.2 Účastníci dohody sa dohodli, že na jednotlivé zákazky zadané objednávateľom dodávateľ predloží predbežnú cenovú kalkuláciu na odsúhlasenie.

3.3 Predmetom tejto rámcovej dohody je úprava podmienok a spôsobu zadávania zákaziek v oblasti poskytovania elektromontážnych prác (ďalej len „služby") počas platnosti tejto rámcovej dohody, najmä čo sa týka ceny a rozsahu poskytovaných služieb.

3.4 Poskytovateľ sa zaväzuje a ručí za to, že pri realizácii služieb nepoužije žiadny materiál, o ktorom je v dobe jeho použitia známe, že je poškodený alebo nevhodný na použitie. Ak poskytovateľ túto povinnosť poruší, znáša zodpovednosť za spôsobené škody, ku ktorým došlo v dôsledku uvedenej skutočnosti.

3.5 Objednávateľ nie je povinný prevziať služby, ktoré vykazujú vady a nedorobky. V prípade neprevzatia takýchto služieb objednávateľ vyzve poskytovateľa na odstránenie nedostatkov s uvedením termínu ich odstránenia. Ak tento termín nebude dodržaný, uplatní objednávateľ voči poskytovateľovi finančnú sankciu vo výške 15 % z ceny bez DPH z hodnoty zadania. Uplatnením finančnej sankcie podľa predchádzajúcej vety nezaniká povinnosť poskytovateľa plniť riadne predmet dohody.

3.6 Poskytovateľ sa zaväzuje počas konania akcie zabezpečiť pohotovosť za účelom začať odstraňovať havarijnú situáciu bezodkladne po jej telefonickom alebo e-mailovom nahlásení, **najneskôr však do 2 hodín od nahlásenia vzniku havarijnej situácie**.

3.7 Poskytovateľ sa zaväzuje odstrániť havarijnú situáciu bezodkladne po jej telefonickom alebo osobnom nahlásení zodpovednými zamestnancami objednávateľa. V prípade, že poskytovateľ nedokáže havarijnú situáciu odstrániť v lehote podľa bodu 3.6 dohody, zabezpečí na vlastné náklady a zodpovednosť ekvivalentné riešenie funkčnosti zariadení tak, aby zamedzil vzniku škody na životoch alebo zdraví alebo škody na majetku a aby priebeh podujatia nebol negatívne ovplyvnený výpadkom prevádzkyschopnosti zariadení.

3.8 Poskytovateľ sa zaväzuje uskutočňovať predmet dohody na vlastné náklady, na vlastnú zodpovednosť a s odbornou starostlivosťou.

**Článok 4
Doba trvania dohody**

* 1. Táto rámcová dohoda sa uzatvára

a) na dobu určitú s trvaním od 23.04.2018 do 31.05.2019, alebo

b) do vyčerpania maximálneho finančného limitu **47250,- eur vrátane DPH**, podľa toho, ktorá zo skutočností nastane skôr.

**Článok 5
Podmienky plnenia**

5.1. Objednávateľ nie je povinný vyčerpať predpokladaný rozsah služieb ani predpokladaný finančný objem v rámci predmetu dohody. Celkový rozsah služieb v rámci predmetu dohody bude závisieť od finančných možností a konečných potrieb objednávateľa.

5.2. Pri fakturácii vykonaných služieb je poskytovateľ povinný predložiť súpis vykonaných služieb, ktorý bude tvoriť prílohu faktúry. V súpise vykonaných služieb budú rozpísané jednotlivé výkony, množstvá a ceny za materiál.

**Článok 6**

**Povinnosti účastníkov dohody**

* 1. Účastníci dohody vyhlasujú a zaväzujú sa, že za účelom plnenia tejto rámcovej dohody:
		1. sa budú riadiť ustanoveniami tejto rámcovej dohody a jednotlivými zadaniami,
		2. sa dohodnú vopred na obsahu príslušných zadaní služieb,
		3. na základe zadania poskytovateľ vypracuje cenovú kalkuláciu, ktorú predloží objednávateľovi
		4. v kalkulácii budú uvedené okrem samotných výkonov aj použité materiály.

6.2. Poskytovateľ je povinný všetky služby vyplývajúce z tejto dohody a zadaní vykonávať riadne, samostatne, odborne, bez nutnosti podrobného usmerňovania zo strany objednávateľa. Pritom je povinný dodržiavať pokyny objednávateľa v súlade s jeho záujmami. Poskytovateľ poskytuje služby pre odberateľa na vlastné náklady a vlastné riziko.

6.3. Pri zistení poruchy je poskytovateľ povinný okamžite spraviť príslušné opatrenia, aby sa predišlo ďalším škodám a znehodnoteniu zariadenia. Pri zistení poruchy objednávateľom, bude poskytovateľ vyzvaný na bezodkladné odstránenie zistených porúch.

6.4 Poskytovateľ znáša zodpovednosť za bezpečnosť a ochranu zdravia zamestnancov poskytovateľa.

6.5 Poskytovateľ je povinný byť poistený pre prípad zodpovednosti za spôsobenú škodu s poistným krytím vo výške najmenej 50 000,00 eur

6.6 Objednávateľ má právo priamo v mieste realizácie služby prostredníctvom svojho zamestnanca povereného preberaním služby vykonávať jej priebežnú kontrolu a konzultovať postup a kvalitu služby s poskytovateľom.

6.7 Poskytovateľ je povinný poskytnúť súčinnosť pri výkone služieb, ak si to ich povaha vyžaduje.

**Článok 7
Vykazovanie, kontrola a preberanie služieb**

* 1. Poskytovateľ je povinný viesť pracovný denník, do ktorého bude uvádzať záznamy o mieste, čase a rozsahu služieb, ktoré vykonáva pre objednávateľa, ako aj všetky skutočnosti majúce vplyv na plnenie dohody.
	2. Zápisy do denníka čitateľne zapisuje poskytovateľ alebo ním poverený pracovník. Okrem nich môže do denníka uvádzať zápisy iba poverený zamestnanec objednávateľa. Poskytovateľ je povinný rešpektovať pokyny uvedené objednávateľom v pracovnom denníku čo do rozsahu, kvality aj časového vymedzenia uskutočnenia služieb, ktoré nie sú v rozpore s dojednaniami účastníkov dohody. Poverený zamestnanec objednávateľa svojím súhlasným vyjadrením preberie vykázané služby.
	3. Denník bude slúžiť ako doklad prvotnej evidencie plnenia dohody, preberania a hodnotenia služieb, zápisov o neplnení dohody.
	4. Pracovný denník zabezpečí poskytovateľ.
	5. Poskytovateľ bude povinný na vyzvanie objednávateľa predkladať na podpis poverenému zamestnancovi objednávateľa záznamy v pracovnom denníku. Poverený zamestnanec svojím podpisom preberie vykázané služby, ktoré poskytovateľ riadne vykonal. Podpisom potvrdené prevzatie vykonaných služieb bude podkladom pre fakturáciu.
	6. Objednávateľ má právo priamo v teréne prostredníctvom svojho zamestnanca povereného preberaním služieb vykonávať priebežnú kontrolu vykonávania služieb poskytovateľom a konzultovať postup a kvalitu služieb.

**Článok 8
Zodpovednosť za vady, záruka**

* 1. Objednávateľ vhodným spôsobom zadokumentuje prípadné vady a nedorobky, napr. zápisom v pracovnom denníku, fotograficky a pod.
	2. Objednávateľ je povinný písomne reklamovať vady, okrem prípadov odstraňovania havarijných situácií, u poskytovateľa bez zbytočného odkladu po ich zistení. V reklamácii musí byť uvedené, ako sa vady, okrem prípadov odstraňovania havarijných situácií, prejavujú, spolu s ich popisom.
	3. Účastníci dohody sa dohodli, že v prípade, že poskytovateľ si nebude riadne plniť povinnosti podľa tejto dohody, objednávateľ má právo uplatniť si voči poskytovateľovi pokutu vo výške 15% z fakturovanej sumy bez DPH za každé jednotlivé porušenie podmienok dohody.
	4. Poskytovateľ zodpovedá za akékoľvek škody spôsobené pri realizácii predmetu tejto dohody, ktoré vznikli jeho činnosťou.

**Článok 9
Fakturácia a platobné podmienky**

* 1. Objednávateľ sa zaväzuje uhrádzať služby podľa tejto dohody bezhotovostným prevodom na účet poskytovateľa na základe faktúry. Poskytovateľ vystaví faktúru do 10 dní od uskutočnenia zápisu o poskytnutí a prevzatí služieb spolu s priloženým súpisom skutočne vykonaných služieb potvrdeným objednávateľom. V súpise skutočne vykonaných služieb budú rozpísané jednotlivé výkony, množstvá, jednotkové ceny a celková cena bez DPH a s DPH.
	2. Pri fakturácii za použitý materiál si poskytovateľ môže účtovať maximálne 10% navýšenie ceny materiálu oproti svojej nákupnej cene (vypočítané z ceny bez DPH). Objednávateľ si vyhradzuje právo vyžiadať od poskytovateľa zdokladovanie nákupných cien materiálu.
	3. Faktúra musí mať náležitosti daňového dokladu. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy, alebo tieto prílohy budú obsahovať nesprávne údaje, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 14-dňová lehota splatnosti faktúry plynúť po doručení opravenej alebo doplnenej faktúry.
	4. Splatnosť faktúry je14 dní odo dňa doručenia objednávateľovi. Za deň úhrady sa považuje odpísanie príslušnej sumy z účtu objednávateľa v prospech účtu poskytovateľa.
	5. V prípade nevykonania alebo nekvalitného alebo neskorého vykonania služieb bude celková fakturovaná suma krátená podľa odseku 8.3. článku 8 tejto dohody.
	6. V prípade, ak zo strany objednávateľa prišlo k uplatneniu pokuty voči poskytovateľovi v zmysle odseku 8.3. článku 8 tejto dohody, poskytovateľ je povinný doručiť objednávateľovi faktúru zníženú o príslušnú sumu.
	7. V prípade neoprávnenej fakturácie služieb, ktoré neboli zrealizované, objednávateľ uplatní voči poskytovateľovi sankciu vo výške 15% z celkovej fakturovanej sumy

**Článok 10
Ukončenie platnosti dohody**

* 1. Táto rámcová dohoda sa uzatvára na dobu určitú – od 23.04.2018 do 31.05.2019 alebo do vyčerpania maximálneho finančného limitu **47250,- eur,** vrátane DPH podľa toho, ktorá zo skutočností nastane skôr.
	2. Táto rámcová dohoda zaniká aj pred uplynutím vyššie uvedenej doby:
	3. z dôvodu vyčerpania maximálnej ceny podľa odseku 10.1. tohto článku dohody,
	4. na základe dohody účastníkov dohody,
	5. z dôvodu odstúpenia podľa odseku 10.4. tohto článku dohody,
	6. z dôvodu výpovede podľa odseku 10.5. tohto článku dohody.
	7. Od tejto rámcovej dohody možno písomne odstúpiť iba v prípadoch, ktoré ustanovuje táto rámcová dohoda alebo zákon.
	8. Objednávateľ je oprávnený odstúpiť od príslušnej dohody v prípade opakovaných zistení nevykonaných, nekvalitne vykonaných alebo neskoro vykonaných služieb, pričom za opakované zistenia sa považujú aspoň dve zistenia podľa článku 8.
	9. Túto rámcovú dohodu je možné ukončiť aj písomnou výpoveďou ktoréhokoľvek účastníka dohody aj bez uvedenia dôvodu. Výpovedná lehota je v prípade rámcovej dohody dvojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhému účastníkovi dohody. Výpoveď tejto rámcovej dohody musí mať písomnú formu a musí byť doručená druhému účastníkovi dohody, inak je neplatná.
	10. V prípade ukončenia platnosti dohody z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu dohody dodanú ku dňu ukončenia platnosti dohody, a to vo výške vzájomne odsúhlaseného rozsahu poskytnutých služieb ku dňu ukončenia platnosti dohody. Účastníci dohody sú si povinní poskytnúť maximálnu možnú súčinnosť na vyúčtovanie poskytnutého predmetu dohody. Odovzdanie a odsúhlasenie časti poskytnutých služieb ku dňu ukončenia platnosti dohody sa uskutoční formou preberacieho konania, na ktoré sa primerane použijú ustanovenia o preberacom konaní uvedené v článku 7 tejto zmluvy.
	11. Ukončením platnosti tejto rámcovej dohody zanikajú všetky práva a povinnosti účastníkov dohody, ktoré sú v nej zakotvené, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj povinnosť mlčanlivosti.

**Článok 11
Záverečné ustanovenia**

11.1. Účastníci dohody na účely tejto rámcovej dohody určujú kontaktné osoby zodpovedné za komunikáciu v súvislosti s touto rámcovou dohodou takto:

11.1.1. Objednávateľ: osoba bude poverená pre každú akciu osobitne

11.1.2. Poskytovateľ :

meno: ................**VYPLNÍ UCHÁDZAČ**.................

telefón: ............... **VYPLNÍ UCHÁDZAČ**................

e-mail: ............... **VYPLNÍ UCHÁDZAČ**................

* 1. Akékoľvek zmeny a doplnenia tejto rámcovej dohody môžu byť vykonané len písomnými
	a očíslovanými dodatkami k tejto rámcovej dohode na základe obojstranného súhlasu účastníkov dohody, ktoré budú podpísané oprávnenými osobami účastníkov dohody. Uvedené skutočnosti sa netýkajú zmeny kontaktných osôb uvedených v odseku 11.1. tohto článku, ktoré môže príslušný účastník dohody zmeniť svojim jednostranným úkonom doručeným v písomnej forme druhému účastníkovi dohody. Dodatkami sa však obsah dohody nesmie dostať do rozporu so súťažnými podkladmi a ponukou predloženou úspešným uchádzačom.

11.3. Akákoľvek korešpondencia zasielaná na základe tejto dohody sa v prípade jej neprevzatia druhým účastníkom dohody považuje za doručenú dňom uloženia zásielky na pošte, ak táto bola zaslaná na adresu registrovaného sídla druhého účastníka dohody.

11.4. Táto rámcová dohoda nadobúda platnosť dňom jej podpísania obidvomi účastníkmi dohody a účinnosť dňom nasledujúcim po dni jej zverejnenia na webovom sídle Mesta Trnava, ktorým je internetová stránka Mesta Trnava.

11.5. Zmluva je vyhotovená v šiestich rovnopisoch, z toho štyri rovnopisy dostane objednávateľ a dva rovnopisy dostane poskytovateľ.

11.6. Účastníci dohody vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručne podpisy ich oprávnených zástupcov.

Prílohy: ocenený Výkaz výmer

Dohoda bola zverejnená dňa .....................

V Trnave, dňa .......................... V ................, dňa ....................

 Objednávateľ: Poskytovateľ:

.......................................... ..........................................

 JUDr. Peter Bročka, LL.M.

 primátor